title: Provedbena Uredba Komisije (EU) br. 131/2012 od 15. veljače 2012. o odobrenju pripravka ulja kima, ulja limuna s određenim sušenim začinskim biljem i začinima kao dodatka hrani za životinje za odbijenu prasad (nositelj odobrenja Delacon Biotechnik GmbH)  Tekst značajan za EGP

text:
               03/Sv. 60

               HR

               Službeni list Europske unije

               312

         32012R0131

               L 043/15

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 131/2012
   od 15. veljače 2012.
   o odobrenju pripravka ulja kima, ulja limuna s određenim sušenim začinskim biljem i začinima kao dodatka hrani za životinje za odbijenu prasad (nositelj odobrenja Delacon Biotechnik GmbH)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka ulja kima, ulja limuna s određenim sušenim začinskim biljem i začinima. Uz navedeni zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje pripravka ulja kima, ulja limuna s određenim sušenim začinskim biljem i začinima, kako je definirano u Prilogu, kao dodatka hrani za životinje za odbijenu prasad, da se uvrsti u kategoriju dodataka hrani za životinje „Zootehnički dodaci”.

               (4)

               Europska agencija za sigurnost hrane (dalje u tekstu „Agencija”) u mišljenju od 7. travnja 2011. (2) zaključila je da, pod predloženim uvjetima korištenja, pripravak ulja kima, ulja limuna s određenim sušenim začinskim biljem i začinima, kako je definirano u Prilogu, nema štetan učinak na zdravlje životinja, zdravlje ljudi ili okoliš te da njegovo korištenje može poboljšati prirast kod odbijene prasadi. Agencija ne smatra da postoji potreba za posebnim zahtjevima za naknadnim praćenjem nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.

               (5)

               Kako bi se osigurala učinkovitost i sigurnost te usklađenost s karakterizacijom koju pruža podnositelj zahtjeva za aktivne tvari, trebalo bi poštovati najveće dopuštene količine prirodnih tvari utvrđenih u Prilogu III., dijelu B Uredbi (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredaba (EZ) br. 2232/96 i (EZ) br. 110/2008 te Direktive 2000/13/EZ (3), u smislu sušenog začinskog bilja i začina koji se koriste u pripremi, kako je definirano u Prilogu, te treba primjenjivati karakterizacije proizvoda utvrđene u Europskoj farmakopeji na ulje kima i ulje limuna.

               (6)

               Procjena pripravka ulja kima, ulja limuna s određenim sušenim začinskim biljem i začinima, kako je definirano u Prilogu, pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, trebalo bi odobriti korištenje tog pripravka, kako je definirano u Prilogu ovoj Uredbi.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15.veljače 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal 2011.; 9(4):2139.

      (3)  SL L 354, 31.12.2008., str. 34.
   PRILOG

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanji sadržaj

               Najveći sadržaj

               Ostale odredbe

               Trajanje odobrenja

               mg dodatka hrani za životinje/kg potpune krmne smjese s udjelom vlage od 12 %

                  Kategorija zootehničkih dodataka. Funkcionalna skupina: ostali zootehnički dodaci (poboljšanje proizvodnih parametara)

               4d6

               Delacon Biotechnik GmbH

               Pripravak ulja kima, ulja limuna sa sušenim začinskim biljem i začinima

                              Sastav dodatka hrani za životinje:

                           Pripravak esencijalnog ulja > 1,5 % (ulje kima ≥ 0,75 % i ulje limuna ≥ 0,75 %)

                                       —

                                       Sušeno začinsko bilje i začini: 50 %

                                       —

                                       Nosači tvari: q.s. 100 %

                              Značajka aktivnih tvari i ostali sastojci

                                       —

                                       ulje kima: d-karvon 3,5-6,0 mg/g, kako je utvrđeno u Europskoj farmakopeji (1)

                                       —

                                       ulje limuna: limonen 2,3-9,0 mg/g, kako je utvrđeno u Europskoj farmakopeji

                                 Sušeno začinsko bilje i začini:
                           Klinčić u prahu 1,5 %, cimet u prahu 10 %, muškatni oraščić u prahu 1,5 %, crveni luk u prahu 5 %, piment u prahu 2 %, narančina kora u prahu 5 %, metvica u prahu 12,5 % i kamilica u prahu 12,5 %.
                           Najveća dopuštena količina utvrđena u dijelu B Priloga III. Uredbe (EZ) br. 1334/2008 poštuje se u vezi sa sušenim začinskim biljem i začinima koji se koriste u pripremi.
                           Značajke proizvoda utvrđene u Europskoj farmakopeji primjenjuju se na ulje cimeta i ulje limuna koje se koristi u pripremi.

                              Analitička metoda
                               (2)

                           Određivanje karvona: plinska kromatografija/spektrometrija mase (GC/MS) pri praćenju jednoga iona (SIM).

               Prasad (odbijena)

               —

               250

               400

                           1.

                           U uputama za korištenje dodatka hrani za životinje i premiksa, navesti temperaturu skladištenja, rok trajanja od datuma proizvodnje i stabilnost pri peletiranju.

                           2.

                           Za korištenje kod odbijene prasadi do približno 35 kg.

                           3.

                           Za sigurnost: prilikom rukovanja koriste se zaštita dišnih organa i rukavice.

                           4.

                           Dodatak hrani za životinje se stavlja u krmnu smjesu u obliku premiksa.

               7. ožujka 2022.

      (1)  Europska farmakopeja Vijeća Europe.

      (2)  Pojedinosti analitičkih metoda dostupne su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.


title: Provedbena uredba Komisije (EU) 1101/2012 od 26. studenoga 2012. o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice  Tekst značajan za EGP

text:
               02/Sv. 022

               HR

               Službeni list Europske unije

               241

         32012R1101

               L 327/18

               SLUŽBENI LIST EUROPSKE UNIJE

               26.11.2012.

      PROVEDBENA UREDBA KOMISIJE (EU) 1101/2012
   od 26. studenoga 2012.
   o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2913/92 od 12. listopada 1992. o Carinskom zakoniku Zajednice (1), a posebno njezin članak 247.,
   budući da:

               (1)

               Stupanjem na snagu Uredbe Komisije (EZ) br. 1006/2011 od 27. rujna 2011., kojom se izmjenjuje Prilog I. Uredbi Vijeća (EEZ) br. 2658/87 o tarifi i statističkoj nomenklaturi i o Zajedničkoj carinskoj tarifi (2) za plin i loživo ulje koje sadrži biodizel, primjenjuju se nove tarifne oznake. Ove promjene mogu utjecati na industriju mineralnih ulja jer neki postupci miješanja u postupku carinskog skladištenja i u slobodnim zonama nisu više dozvoljeni kao „uobičajeni način rukovanja” jer to dovodi do drukčije osmeroznamenkaste oznake KN.

               (2)

               Trebalo bi pronaći rješenja koja omogućuju nastavak miješanja plina ili loživog ulja koji ne sadrže biodizel, s plinom ili loživim uljima koja sadrže biodizel, razvrstanim u poglavlju 27. oznake KN, pod postupak carinskog skladištenja i slobodnim zonama, kako je bilo prije stupanja na snagu Uredbe (EZ) br. 1006/2011 od 1. siječnja 2012.

               (3)

               Trebalo bi dopustiti miješanje plina ili loživog ulja s biodizelom na način koji ne zahtijeva zasebnu pohranu obje vrste robe. Međutim, uzimajući u obzir dodatnu napomenu 2. iz poglavlja 27. kombinirane nomenklature, dobivena bi mješavina trebala sadržavati manje od 0,5 vol. % biodizela ili prirodnog plina ili loživog ulja.

               (4)

               Prilog 72. Uredbi Komisije (EEZ) br. 2454/93 (3) trebalo bi stoga na odgovarajući način izmijeniti.

               (5)

               Izmjena bi trebala stupiti na snagu s retroaktivnim učinkom kako bi se omogućilo uklanjanje carinskih dugova nastalih od 1. siječnja 2012. zbog uvođenja novih tarifnih oznaka KN.

               (6)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Prilog 72. Uredbi (EEZ) br. 2454/93 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 1. siječnja 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. studenoga 2012.

            Za Komisiju

            Predsjednik

         José Manuel BARROSO

      (1)  SL L 302, 19.10.1992., str. 1.

      (2)  SL L 282, 28.10.2011., str. 1.

      (3)  SL L 253, 11.10.1993., str. 1.

   PRILOG
   U drugom stavku Priloga 72., nakon točke 14., umeću se sljedeće točke 14.a i 14.b:

               „14.a

               miješanje plina ili loživog ulja koji ne sadrže biodizel, s plinom ili loživim uljima koja sadrže biodizel, razvrstanim u poglavlju 27. oznake KN, radi dobivanja stalne kakvoće ili kakvoće koju je klijent zatražio, bez promjene prirode robe čak i ako to dovede do promjene osmeroznamenkaste oznake KN;

               14.b

               miješanje plina ili loživog ulja s biodizelom tako da dobivena smjesa sadrži manje od 0,5 vol. % biodizela i miješanje plina ili loživog ulja, tako da dobivena smjesa sadrži manje od 0,5 vol. % plina ili loživog ulja.”


title: Provedbena uredba Komisije (EU) br. 434/2012 od 16. svibnja 2012. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Chelčicko— Lhenické ovoce (ZOZP))

text:
               15/Sv. 21

               HR

               Službeni list Europske unije

               22

         32012R0434

               L 134/6

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 434/2012
   od 16. svibnja 2012.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Chelčicko— Lhenické ovoce (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom i na temelju članka 17. stavka 2. Uredbe (EZ) br. 510/2006, zahtjev Češke za registraciju naziva „Chelčicko— Lhenické ovoce” objavljen je u Službenom listu Europske unije
                   (2).

               (2)

               Kako Komisija nije primila nijedan prigovor u smislu članka 7. Uredbe (EZ) br. 510/2006, taj bi naziv trebalo upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. svibnja 2012.

            Za Komisiju, u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 271, 14.9.2011., str. 22.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.6.   Voće, povrće i žitarice, svježi ili prerađeni

   ČEŠKA
   Chelčicko — Lhenické ovoce (ZOZP)


title: Provedbena uredba Komisije (EU) 2015/1770 оd 29. rujna 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Laguiole (ZOI))

text:
               3.10.2015

               HR

               Službeni list Europske unije

               L 258/1

         PROVEDBENA UREDBA KOMISIJE (EU) 2015/1770
   оd 29. rujna 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Laguiole (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Laguiole”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom Komisije (EZ) br. 782/2008 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Laguiole” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. rujna 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

      (3)  Uredba Komisije (EU) br. 782/2008 od 5. kolovoza 2008. o odobrenju izmjena koje nisu manje u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Laguiole (ZOI)) (SL L 209, 6.8.2008., str. 3.).

      (4)  SL C 156, 12.5.2015., str. 10.


title: Provedbena uredba Komisije (EU) br. 989/2014 оd 19. rujna 2014. o otvaranju i upravljanju carinskim kvotama Unije za poljoprivredne proizvode podrijetlom iz Gruzije

text:
               20.9.2014

               HR

               Službeni list Europske unije

               L 278/16

         PROVEDBENA UREDBA KOMISIJE (EU) br. 989/2014
   оd 19. rujna 2014.
   o otvaranju i upravljanju carinskim kvotama Unije za poljoprivredne proizvode podrijetlom iz Gruzije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2014/494/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) i privremenoj primjeni glave IV. Sporazuma koji se odnosi na trgovinu i trgovinska pitanja,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda (2), a posebno njezin članak 184.,
   budući da:

               (1)

               Odlukom Vijeća 2014/494/EU odobreno je potpisivanje, u ime Europske unije, Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”) (3). U skladu s Odlukom 2014/494/EU Sporazum treba privremeno primjenjivati do okončanja postupaka za njegovo sklapanje.

               (2)

               Na temelju članka 431. stavka 4. Sporazuma privremena primjena proizvodi učinke od prvog dana drugog mjeseca koji slijedi nakon razmjene obavijesti. Posljednja obavijest uslijedila je 25. srpnja 2014. Stoga se Sporazum privremeno primjenjuje od 1. rujna 2014.

               (3)

               U Prilogu II.A Sporazumu navode se uvozne carinske kvote Unije za određene proizvode podrijetlom iz Gruzije. Stoga je za te proizvode potrebno otvoriti carinske kvote.

               (4)

               Kako bi se stekle pogodnosti u okviru carinskih povlaštenih stopa navedenih u ovoj Uredbi, proizvodi navedeni u Prilogu trebali bi biti popraćeni dokazom o podrijetlu, kako je predviđeno u Sporazumu.

               (5)

               Carinskim kvotama trebalo bi se upravljati prema kronološkom redu datuma podnošenja carinskih deklaracija u skladu s Uredbom Komisije (EEZ) br. 2454/93 (4).

               (6)

               Sporazum se privremeno primjenjuje od 1. rujna 2014. Kako bi se osigurala učinkovita primjena i upravljanje carinskim kvotama dodijeljenima na temelju Sporazuma, ova bi se Uredba trebala primjenjivati od tog datuma.

               (7)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Carinske kvote Unije otvorene su za proizvode podrijetlom iz Gruzije i navedene u Prilogu.
   Članak 2.
   Stope carine koje se primjenjuju na uvoz proizvoda podrijetlom iz Gruzije u Uniju u okviru carinskih kvota utvrđenih u tom Prilogu i navedene u tom Prilogu, ukidaju se.
   Članak 3.
   Za proizvode navedene u Prilogu potrebno je priložiti dokaz o podrijetlu kako je utvrđeno u Protokolu I. uz Sporazum.
   Članak 4.
   Carinskim kvotama utvrđenima u Prilogu upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. rujna 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. rujna 2014.

            Za Komisiju

            Predsjednik

         José Manuel BARROSO

      (1)  SL L 261, 30.8.2014., str. 1.

      (2)  SL L 347, 20.12.2013., str. 671.

      (3)  Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (SL L 261, 30.8.2014., str. 4.).

      (4)  Uredba Komisije (EEZ) br. 2454/93 od 2. srpnja 1993. kojom se utvrđuju odredbe za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).

      PRILOG
      Neovisno o pravilima za primjenu Kombinirane nomenklature smatra se da opis proizvoda ima samo indikativno značenje budući da je područje primjene povlaštenog režima u okviru ovog Priloga utvrđeno oznakama KN kakve su bile na snazi u vrijeme donošenja ove Uredbe.

                  Redni br.

                  Oznaka KN

                  Opis proizvoda

                  Kvotno razdoblje

                  Obujam godišnje kvote
                  (u tonama neto mase osim ako je navedeno drukčije)

                  09.6820

                  0703 20 00

                  Češnjak, svjež ili rashlađen

                  Od 1.9.2014. do 31.12.2014.

                  220

                  Od 1.1. do 31.12.2015. i za svako razdoblje nakon toga od 1.1. do 31.12.

                  220


title: Provedbena Uredba Vijeća (EU) br. 723/2011 od 18. srpnja 2011. o proširenju konačne antidampinške pristojbe uvedene Uredbom (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne

text:
               11/Sv. 118

               HR

               Službeni list Europske unije

               24

         32011R0723

               L 194/6

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 723/2011
   od 18. srpnja 2011.
   o proširenju konačne antidampinške pristojbe uvedene Uredbom (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 13.,
   uzimajući u obzir prijedlog koji je podnijela Komisija nakon savjetovanja sa Savjetodavnim odborom,
   budući da:
   1.   POSTUPAK

   1.1.   Postojeće mjere

               (1)

               Vijeće je Uredbom (EZ) br. 91/2009 (2) („Izvorna uredba”) uvelo konačnu antidampinšku pristojbu od 85 % na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine („NRK” ili „Kina”) za sva trgovačka društva, osim onih koja su navedena u članku 1. stavku 2. i Prilogu 1. toj Uredbi. Navedene se mjere dalje u tekstu nazivaju se „mjere na snazi”, a ispitni postupak koji je doveo do mjera koje su uvedene Izvornom uredbom dalje u tekstu naziva se „početni ispitni postupak”.

         1.2.   Pokretanje postupka po službenoj dužnosti

               (2)

               Nakon početnog ispitnog postupka, dokazi koje je Komisija imala na raspolaganju ukazali su na to da se antidampinške mjere na uvoz određenih željeznih ili čeličnih elemenata za pričvršćivanje podrijetlom iz NRK-a („dotični proizvod”) izbjegavaju pretovarom putem Malezije.

               (3)

               Dokazi prima facie koje je Komisija imala na raspolaganju su pokazali da se, nakon uvođenja mjera na snazi, dogodila značajna promjena strukture trgovine koja uključuje izvoz iz NRK-a i Malezije u Uniju, za koju se čini da je posljedica uvođenja mjera na snazi. Za takvu promjenu nije bilo dostatnog valjanog razloga ili opravdanja, osim uvođenja mjera na snazi.

               (4)

               Nadalje, dokazi su ukazivali na činjenicu da su preostali učinci mjera na snazi narušeni, kako u smislu količine, tako i u smislu cijene. Dokazi su pokazali da se navedeni povećani uvoz iz Malezije izvršavao po cijenama koje su niže od neštetne cijene utvrđene u početnom ispitnom postupku.

               (5)

               Konačno, postojali su dokazi da su cijene određenih željeznih ili čeličnih elemenata za pričvršćivanje poslanih iz Malezije bile dampinške u odnosu na uobičajenu vrijednost utvrđenu za istovjetni proizvod tijekom početnog ispitnog postupka.

               (6)

               Utvrdivši, nakon savjetovanja sa Savjetodavnim odborom, da postoji dostatni dokazi prima facie za pokretanje ispitnog postupka prema članku 13. Osnovne uredbe, Komisija je po službenoj dužnosti pokrenula ispitni postupak na temelju Uredbe (EZ) br. 966/2010 (3) („Uredba o pokretanju postupka”). Prema članku 13. stavku 3. i članku 14. stavku 5. osnovne Uredbe, Komisija je, također Uredbom o pokretanju postupka, naložila i carinskim tijelima da evidentiraju uvoz određenih željeznih ili čeličnih elemenata za pričvršćivanje poslanih iz Malezije.

         1.3.   Ispitni postupak

               (7)

               Komisija je službeno obavijestila tijela NRK-a i Malezije, proizvođače izvoznike i trgovce u navedenim zemljama, kao i uvoznike u Uniji za koje se zna da se to na njih odnosi, te industriju Unije o pokretanju ispitnog postupka. Upitnici su poslani proizvođačima/izvoznicima u NRK-u i Maleziji koji su Komisiji bili poznati ili koji su se sami javili u rokovima određenima u uvodnoj izjavi 19. Uredbe o pokretanju postupka. Upitnici su poslani i uvoznicima u Uniji. Zainteresirane stranke dobile su priliku iznijeti svoje stavove u pisanom obliku i zatražiti raspravu u roku određenom u Uredbi o pokretanju postupka.

               (8)

               Javilo se devetnaest proizvođača izvoznika iz Malezije, tri grupacije proizvođača izvoznika iz Kine i tri nepovezana uvoznika iz Unije. Nekoliko ostalih trgovačkih društava kontaktiralo je Komisiju, ali su tvrdili da nisu uključeni u proizvodnju ili izvoz proizvoda obuhvaćenog ispitnim postupkom.

               (9)

               Sljedeća su trgovačka društva dostavila odgovore na upitnike, a naknadno su obavljeni posjeti radi provjere u njihovim poslovnim prostorijama, izuzev trgovačkih društava Menara Kerjaya Fasteners Sdn. Bhd, TR Formac Sdn. Bhd. i Excel Fastener Manufacturing Sdn. Bhd:

                           —

                           Sofasco Industries (M) Sdn. Bhd, Penang,

                           —

                           Tigges Fastener Technology (M) Sdn. Bhd, Ipoh,

                           —

                           MCP Precision Sdn. Bhd, Penang,

                           —

                           HBS Fasteners Sdn. Bhd, Klang,

                           —

                           TZ Fasteners (M) Sdn. Bhd, Klang,

                           —

                           Menara Kerjaya Fasteners Sdn. Bhd, Penang,

                           —

                           Chin Well Fasteners Company Sdn. Bhd, Penang,

                           —

                           Acku Metal Industries (M) Sdn. Bhd, Penang,

                           —

                           Grand Fasteners Sdn. Bhd, Klang,

                           —

                           Jinfast Industries Sdn. Bhd, Penang,

                           —

                           Andfast Malaysia Sdn. Bhd, Ipoh,

                           —

                           ATC Metal Industrial Sdn. Bhd, Klang,

                           —

                           Pertama Metal Industries Sdn. Bhd, Shah Alam,

                           —

                           Excel Fastener Manufacturing Sdn. Bhd, Ipoh,

                           —

                           TI Metal Forgings Sdn. Bhd, Ipoh,

                           —

                           TR Formac (Malezija) Sdn. Bhd, Klang,

                           —

                           United Bolt and Nut Sdn. Bhd, Seremban,

                           —

                           Power Steel and Electro Plating Sdn. Bhd, Klang,

                           —

                           KKC Fastener Industry Sdn. Bhd, Melaka.

         1.4.   Razdoblje ispitnog postupka

               (10)

               Ispitni postupak obuhvatio je razdoblje od 1. siječnja 2008. do 30. rujna 2010. („RIP”). Podaci su prikupljeni za RIP kako bi se, između ostalog, ispitala navodna promjena strukture trgovine. Za razdoblje od 1. listopada 2009. do 30. rujna 2010. prikupljeni su detaljniji podaci kako bi se ispitalo moguće narušavanje preostalog učinka mjera na snazi i postojanje dampinga.

         2.   REZULTATI ISPITNOG POSTUPKA

   2.1.   Opća razmatranja

               (11)

               U skladu s člankom 13. stavkom 1. Osnovne uredbe, ocjena postojanja izbjegavanja mjera izvršena je naknadnom analizom je li došlo do promjene strukture trgovine između trećih zemalja i Unije, je li promjena proistekla iz prakse, postupka ili djelovanja za koje nije bilo dostatnog valjanog razloga ili ekonomske opravdanosti osim uvođenja pristojbe, ima li dokaza o šteti ili da su učinci pristojbe narušavani u pogledu cijena i/ili količina istovjetnog proizvoda te ima li dokaza o dampingu u odnosu na uobičajene vrijednosti koje su prethodno utvrđene za istovjetni proizvod, prema potrebi u skladu s odredbama članka 2. Osnovne uredbe.

         2.2.   Dotični proizvod i istovjetni proizvod

               (12)

               Dotični proizvod je isti kao što je definiran u početnom ispitnom postupku: određeni željezni ili čelični elementi za pričvršćivanje, osim od nehrđajućeg čelika, tj. vijci za drvo (isključujući vijke za pragove), samourezni vijci, ostali vijci i svornjaci s glavom (neovisno jesu li s pripadajućim maticama ili podloškama, ali isključujući vijke izrađene tokarenjem šipki, profila ili žice, punog poprečnog presjeka, debljine tijela ne veće od 6 mm te isključujući vijke za pričvršćivanje dijelova željezničkih kolosijeka), i podloške, podrijetlom iz NRK-a i trenutačno obuhvaćeni oznakama KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 i ex 7318 22 00.

               (13)

               Proizvod iz ispitnog postupka je isti kao proizvod definiran u uvodnoj izjavi 12., ali poslan iz Malezije, bez obzira na to ima li deklarirano podrijetlo iz Malezije ili ne.

               (14)

               Ispitni je postupak pokazao da željezni ili čelični elementi za pričvršćivanje, kako su gore definirani, koji se izvoze u Uniju iz NRK-a i oni koji su poslani iz Malezije u Uniju imaju ista osnovna fizička i tehnička svojstva te iste namjene te se, stoga, smatraju istovjetnim proizvodima u smislu članka 1. stavka 4. Osnovne uredbe.

         2.3.   Stupanj suradnje i utvrđivanje obujma trgovine

               (15)

               Kako je navedeno u uvodnoj izjavi 9., 19 proizvođača izvoznika iz Malezije i tri proizvođača izvoznika iz Kine surađivala su i dostavila odgovore na upitnik.

               (16)

               Nakon dostavljanja odgovora na upitnik jedno je malezijsko trgovačko društvo obavijestilo Komisiju da je prekinulo svoje poslovanje te je, stoga, povuklo suradnju.

               (17)

               U slučaju nekoliko ostalim malezijskih trgovačkih društava utvrđeno je da je primjena članka 18. stavka 1. Osnovne uredbe opravdana zbog razloga objašnjenih niže u uvodnim izjavama 32. do 60.

               (18)

               Prema podacima Comexta, malezijski proizvođači izvoznici koji surađuju činili su 55 % ukupnog malezijskog izvoza proizvoda iz ispitnog postupka u Uniju tijekom RIP-a. Ukupan obujam izvoza temeljio se na podacima Comexta.

               (19)

               Proizvođači/izvoznici u NKR-u slabo su surađivali, pri čemu su samo trojica izvoznika/proizvođača dostavila odgovore na upitnik. Štoviše, ni jedno od tih trgovačkih društava nije izvozilo dotični proizvod u Uniju ili Maleziju. Stoga, na temelju podataka koje su dostavile stranke koje surađuju nije bilo moguće objektivno odrediti obujam izvoza dotičnog proizvoda iz NRK-a.

               (20)

               S obzirom na gore navedeno, nalazi u pogledu uvoza određenih željeznih ili čeličnih elemenata za pričvršćivanje u Uniju i izvoza dotičnog proizvoda iz NRK-a u Maleziju morali su se utvrditi djelomično na temelju raspoloživih činjenica u skladu s člankom 18. osnovne Uredbe. Comtextovi podaci koristili su se za utvrđivanje ukupnog obujma uvoza iz NRK-a u Uniju. Kineski i malezijski nacionalni statistički podaci koristili su se za utvrđivanje ukupnog izvoza u Maleziju iz NRK-a. Osim toga, podaci su unakrsno ispitani u odnosu na detaljne podatke o uvozu i izvozu koje su dostavila carinska tijela u Maleziji.

               (21)

               Obujam uvoza naveden u malezijskoj i kineskoj statistici obuhvatio je veću skupinu proizvoda nego dotični proizvod ili proizvod obuhvaćen ispitnim postupkom. Međutim, s obzirom na podatke Comexta i provjerene podatke u pogledu kineskih i malezijskih proizvođača elemenata za pričvršćivanje, moglo se utvrditi da je značajan dio tog obujma uvoza obuhvatio dotični proizvod. U skladu s tim, ti podaci mogli su se koristiti za utvrđivanje svake promjene strukture trgovine i mogli su se unakrsno provjeriti u odnosu na ostale podatke, kao što su podaci koje su dostavili proizvođači izvozni i uvoznici koji surađuju.

         2.4.   Promjena strukture trgovine

               (22)

               Uvoz dotičnog proizvoda iz Kine u Uniju zabilježio je veliki pad nakon uvođenja početnih mjera u siječnju 2009.

               (23)

               S druge strane, ukupan uvoz proizvoda iz ispitnog postupka iz Malezije u Uniju značajno se povećao 2009. i 2010. I podaci Comexta i podaci o izvozu koje su dostavila trgovačka društva koja surađuju, pokazuju da se tih godina izvoz iz Malezije u Uniju povećao, dok je bio stabilan prethodnih godina.

               (24)

               Tablica 1. navodi količine uvoza željeznih ili čeličnih elemenata za pričvršćivanje iz NRK-a i Malezije u Uniju od uvođenja mjera u 2009.:

                  Tablica 1.

                  Kretanje uvoza određenih željeznih ili čeličnih elemenata za pričvršćivanje u Uniju od uvođenja mjera

                           Obujam uvoza u tonama

                           2008.

                           2009.

                           1.10.2009.- 30.9.2010.

                           NRK

                           432 049

                           64 609

                           27 000

                           Udio ukupnog uvoza

                           82,2 %

                           38,0 %

                           15,4 %

                           Malezija

                           8 791

                           31 050

                           89 000

                           Udio ukupnog uvoza

                           1,7 %

                           18,3 %

                           50,9 %

                              Izvor: Comext, malezijski i kineski statistički podaci.

               (25)

               Gornji podaci jasno pokazuju da su od 2009 malezijski izvoznici u smislu količine prodali znatno više od kineskih te su ih djelomično zamijenili na tržištu Unije. Od uvođenja mjera kineski uvoz u Uniju značajno se smanjio (94 %).

               (26)

               Veliko povećanje izvoza elemenata za pričvršćivanje NRK-a u Maleziju može se primijetiti u istom razdoblju: od relativno malog iznosa 2008. (8 829 tona) povećao se na 89 471 tonu tijekom RIP-a.

                  Tablica 2.

                  Uvoz elemenata za pričvršćivanje iz Kine u Maleziju 2008.

                           2008.

                           2009.

                           1.10.2009.- 30.9.2010.

                           Uvoz (MT)

                           8 829

                           61 973

                           89 471

                              Godišnja promjena (%)

                              600 %

                              45 %

                              Indeks (2008. = 100)

                              100

                              700

                              1 013

                              Izvor: malezijska carinska statistika.

               (27)

               Kako bi se utvrdilo kretanje trgovinskog toka određenih elemenata za pričvršćivanje iz Kine u Maleziju, uzeti su u obzir malezijski i kineski statistički podaci. Podaci iz oba navedena izvoza dostupni su samo na razini skupine proizvoda koja je iznad razine dotičnog proizvoda. Međutim, s obzirom na podatke Comexta i provjerene podatke u pogledu kineskih i malezijskih proizvođača elemenata za pričvršćivanje, utvrđeno je da je značajan dio obuhvatio dotični proizvod, tako da su se ti podaci mogli uzeti u obzir.

               (28)

               Kretanje ukupnog obujma proizvodnje proizvođača izvoznika u Maleziji ostalo je relativno stabilno prije uvođenja mjera 2009. Međutim, malezijski proizvođači značajno su povećali svoju proizvodnju od tada.

                  Tablica 3.

                  Proizvodnja proizvoda iz ispitnog postupka trgovačkih društava u Maleziji

                           2008.

                           2009.

                           1.10.2009.- 30.9.2010.

                           Obujam proizvodnje (MT)

                           38 763

                           33 758

                           61 262

                              Izvor: podaci koje su ostavili proizvođači koji surađuju.

         2.5.   Zaključak o promjeni strukture trgovine

               (29)

               Ukupno smanjenje kineskog izvoza u Uniju od 2009. i usporedno povećanje izvoza iz Malezije i izvoza iz NRK-a u Maleziju nakon uvođenja početnih mjera su promjenu strukture trgovine između gore navedenih zemalja s jedne strane i Unije s druge.

         2.6.   Priroda prakse izbjegavanja mjera

               (30)

               Članak 13. stavak 1. Osnovne uredbe određuje da promjena strukture trgovine proizlazi iz prakse, postupka ili djelovanja za koje nema dostatnih valjanih razloga ili ekonomske opravdanosti osim uvođenja pristojbe. Praksa, postupak ili djelovanje uključuju, između ostalog, slanje proizvoda koji podliježe mjerama preko trećih zemalja i sklapanje dijelova postupkom sklapanja u Uniji ili trećoj zemlji. U tu je svrhu postojanje postupaka sklapanja utvrđeno u skladu s člankom 13. stavkom 2. Osnovne uredbe.

               (31)

               Ispitni je postupak pokazao da neki uvoznici u Uniju nabavljaju elemente za pričvršćivanje kineskog podrijetla od malezijskih izvoznika koji ne surađuju tijekom ovog ispitnog postupka. Navedeni su podaci uspoređeni s malezijskom trgovinskom bazom podataka koja je pokazala da je barem dio elemenata za pričvršćivanje koji izvoze navedena trgovačka društva koja ne surađuju doista proizveden u NRK-u.

               (32)

               Osim toga, kako je detaljno određeno u donjim uvodnim izjavama 52. do 58., utvrđeno je da je određeni broj malezijskih proizvođača dostavio obmanjujuće podatke, posebno u pogledu kineskih proizvođača, uvoza gotove robe iz Kine i podrijetla izvoza proizvoda iz ispitnog postupka u Uniju. Za neke od njih je utvrđeno da u Uniju izvoze željezne ili čelične elemente za pričvršćivanje. Navedeno potvrđuju i nalazi u pogledu promjene strukture trgovine kako je opisano u gornjoj uvodnoj izjavi 29.

               (33)

               Europski ured za borbu protiv prijevara (OLAF) je 2009. pokrenuo ispitni postupak u vezi s navodnim pretovarom istog proizvoda preko Malezije. Štoviše, ispitni je postupak pokazao da su malezijska tijela u isto vrijeme provodila ispitne postupke u vezi navodnih praksi izbjegavanja mjera te zaključila da je nekoliko trgovačkih društava, pretežno trgovaca, prilikom ponovnog izvoza iz NRK-a u Koreju počinilo prevaru krivotvorenjem podrijetla određenih željeznih ili čeličnih elemenata za pričvršćivanje.

               (34)

               Stoga je potvrđeno postojanje pretovara proizvodâ kineskog podrijetla preko Malezije.

               (35)

               Jedno ispitano trgovačko društvo nije proizvodilo elemente za pričvršćivanje od sirovine (tj. žičane šipke), nego je izrađivalo elemente za pričvršćivanje od poluproizvoda (tj. žičane šipke koja je prerezana i oblikovana, ali još uvijek bez navoja, toplinske obrade ili prevlake), To trgovačko društvo, međutim, nije utjecalo na izvoz tijekom RIP-a. Drugo trgovačko društvo proizvodilo je elemente za pričvršćivanje uglavnom od žičane šipke, ali neke i od poluproizvoda. Za to je trgovačko društvo utvrđeno da nije bilo izbjegavanja mjera u svjetlu odredaba određenih u članku 13. stavku 2. Osnovne uredbe, kako je detaljnije određeno u donjim uvodnim izjavama 62. i 63.

         2.7.   Nedostatni valjani razlog ili ekonomska opravdanost, osim uvođenja antidampinške pristojbe

               (36)

               Ispitni postupak nije otkrio drugi valjani razlog ili ekonomsku opravdanost pretovara osim izbjegavanja antidampinških mjera na snazi za određene željezne ili čelične elemente za pričvršćivanje podrijetlom iz NRK-a. Nisu utvrđeni nikakvi elementi, osim pristojbe, koji bi se mogli smatrati naknadom za troškove pretovara, posebno u pogledu transporta i ponovnog utovara, dotičnog proizvoda iz NRK-a preko Malezije.

         2.8.   Narušavanje preostalog učinka antidampinške pristojbe

               (37)

               Kako bi se ocijenilo jesu li uvezeni proizvodi narušavali, u smislu količina i cijena, preostale učinke mjera na snazi na uvoz određenih željeznih ili čeličnih elemenata za pričvršćivanje podrijetlom iz NRK-a, korišteni su provjereni podaci proizvođača izvoznika koji surađuju i Comextovi podaci kao najbolji raspoloživi podaci o količinama i cijenama izvoza trgovačkih društava koja ne surađuju. Tako utvrđene cijene uspoređene su s razinom uklanjanja štete utvrđenom za proizvođače iz Unije u uvodnoj izjavi 226. Izvorne uredbe.

               (38)

               Povećanje uvoza iz Malezije smatrao se značajnim u smislu količine. Procijenjena potrošnja Unije tijekom RIP-a dala je slične naznake o količini tog uvoza. Usporedba razine uklanjanja štete kako je utvrđena u Izvornoj uredbi i ponderirane prosječne izvozne cijene pokazala je značajno sniženje ciljnih cijena. Stoga je zaključeno da su preostali učinci mjera na snazi narušeni i u pogledu količine i u pogledu cijena.

         2.9.   Dokaz o dampingu

               (39)

               Konačno, u skladu s člankom 13. stavkom 1. i stavkom 2. Osnovne Uredbe, ispitivalo se postoje li dokazi o dampingu u odnosu na prethodno utvrđenu uobičajenu vrijednost istovjetnih proizvoda.

               (40)

               U Izvornoj uredbi uobičajena vrijednost utvrđena je na temelju cijena u Indiji, za koju je u navedenom ispitnom postupku utvrđeno da je odgovarajuća analogna zemlja s tržišnim gospodarstvom za NRK. Smatralo se primjerenim koristiti uobičajenu vrijednost kako je prethodno utvrđena u skladu s člankom 13. stavkom 1. Osnovne uredbe.

               (41)

               Značajan dio malezijskog izvoza obuhvatili su izvoznici koji nisu surađivali ili izvoznici koji su surađivali, ali su dostavili obmanjujuće podatke. Zbog toga je, s ciljem utvrđivanja izvoznih cijena iz Malezije, odlučeno temeljiti ih na raspoloživim činjenicama, tj. na prosječnoj izvoznoj cijeni određenih željeznih ili čeličnih elemenata za pričvršćivanje tijekom RIP-a u skladu s podacima Comexta.

               (42)

               Radi osiguranja primjerene usporedbe između uobičajene vrijednosti i izvozne cijene, učinjene su odgovarajuće prilagodbe cijena za razlike koje utječu na cijene i usporedivost cijena u skladu s člankom 2. stavkom 10. Osnovne uredbe. U skladu s tim, prilagodbe su izvršene za razlike u posrednim porezima, troškovima transporta i osiguranja na temelju prosječnih troškova malezijskih proizvođača/izvoznika koji surađuju u RIP-u.

               (43)

               U skladu s člankom 2. stavkom 11. i stavkom 12. Osnovne uredbe, damping se računao usporedbom ponderirane prosječne uobičajene vrijednosti kako je utvrđena u početnom ispitnom postupku i ponderiranih prosječnih izvoznih cijena tijekom ovog RIP-a, izražen kao postotak cijene CIF na granici Unije, neocarinjeno.

               (44)

               Usporedba ponderirane prosječne uobičajene vrijednosti i tako utvrđenih ponderiranih prosječnih izvoznih cijena pokazala je damping.

         3.   MJERE

               (45)

               S obzirom na gore navedeno, zaključeno je da je došlo do izbjegavanja konačne antidampinške pristojbe uvedene na uvoz određenih željeznih ili čeličnih elemenata za pričvršćivanje podrijetlom iz NRK-a pretovarom iz Malezije prema članku 13. stavku 1. Osnovne uredbe.

               (46)

               U skladu s prvom rečenicom članka 13. stavka 1. Osnovne uredbe, mjere na snazi na uvoz dotičnog proizvoda podrijetlom iz NRK-a treba proširiti na uvoz istog proizvoda poslanog iz Malezije, bez obzira na to ima li deklarirano podrijetlo iz Malezije ili ne.

               (47)

               Posebno u svjetlu niske razine suradnje kineskih proizvođača izvoznika, mjera koju treba proširiti treba biti mjera uvedena člankom 1. stavkom 2. Uredbe (EZ) br. 91/2009 za „sva ostala trgovačka društva”, odnosno konačna antidampinška pristojba od 85 % koja se primjenjuje na neto cijenu franko granica Unije, neocarinjeno.

               (48)

               U skladu s člankom 13. stavkom 3. i člankom 14. stavkom 5. Osnovne uredbe, koji propisuju da proširenu mjeru treba primijeniti na uvoz koji je ušao u Uniju prema evidenciji koja je uvedena Uredbom o pokretanju postupka, pristojbe bi se trebale naplaćivati na evidentirani uvoz određenih željeznih ili čeličnih elemenata za pričvršćivanje poslanih iz Malezije.

         4.   ZAHTJEVI ZA IZUZEĆE

               (49)

               19 trgovačkih društava u Maleziji koja su dostavila odgovore na upitnik zatražilo je izuzeće od mogućih proširenih mjera u skladu s člankom 13. stavkom 4. Osnovne uredbe.

               (50)

               Kako je objašnjeno u uvodnoj izjavi 16., jedno je od navedenih trgovačkih društava otkazalo suradnju i povuklo svoj zahtjev za izuzeće.

               (51)

               Utvrđeno je da dva trgovačka društva ne izvoze proizvod tijekom RIP-a te nikakve zaključke nije bilo moguće donijeti u pogledu prirode njihova poslovanja. Stoga se navedenim trgovačkim društvima nije moglo odobriti izuzeće u ovoj fazi. Međutim, ako nakon proširenja antidampinških mjera na snazi uvjeti u članku 11. stavku 4. i članku 13. stavku 4. Osnovne uredbe budu ispunjeni, oba trgovačka društva mogu zatražiti zahtjev za reviziju njihovog stanja.

               (52)

               Jedno od tih trgovačkih društava postavio je pitanje, s obzirom da industrija Unije nije zatražila evidentiranje, je li se poštovao članak 14. stavak 5. druga rečenica Osnovne uredbe kada je evidencija uvoza zatražena u Uredbi o pokretanju postupka. Međutim, to je bio ispitni postupak za sprečavanje izbjegavanja mjera koji je Komisija pokrenula po službenoj dužnosti na temelju članka 13. stavka 3. u vezi s prvom rečenicom članka 14. stavka 5. Osnovne uredbe. Druga rečenica članka 14. stavka 5. Osnovne uredbe, stoga, nije važna za ovaj slučaj. Svako drugo tumačenje bi uklonilo korisni učinak (effet utile) činjenice da prema članku 13. stavku 3. Osnovne uredbe Komisija može po službenoj dužnosti ispitati moguće izbjegavanje mjera.

               (53)

               Isto trgovačko društvo, također, je tvrdilo da nije bilo savjetovanja sa Savjetodavnim odborom, kako je određeno u prvoj rečenici članka 14. stavka 5. Osnovne uredbe. Međutim, u skladu s člankom 13. stavkom 3. i člankom 14. stavkom 5. Osnovne uredbe, pokretanje je potaknula Komisija nakon savjetovanja sa Savjetodavnim odborom, iako to nije izričito navedeno u Uredbi o pokretanju postupka.

               (54)

               Utvrđeno je da je sedam trgovačkih društava dostavilo lažne ili obmanjujuće podatke. U skladu s člankom 18. stavkom 4. Osnovne uredbe, ta su trgovačka društva obaviještena kako se namjerava zanemariti njihove podatke i odobren im je rok za dostavu dodatnih objašnjenja.

               (55)

               Daljnja objašnjenja tih trgovačkih društava nisu mogla dovesti do promjene zaključka da su ta trgovačka društva obmanula ispitni postupak. Stoga su se, u skladu s člankom 18. stavkom 1. Osnovne uredbe, nalazi u pogledu tih trgovačkih društava temeljili na raspoloživim podacima.

               (56)

               Utvrđeno je da su dva od tih sedam trgovačkih društava zatajila uvoz gotove robe iz NRK-a. Jedno od tih trgovačkih društava, također, je krivotvorilo račune. Činilo se da je drugo trgovačko društvo u Maleziji koje proizvodi i izvozi elemente za pričvršćivanje i koje je zatražilo izuzeće, povezano s tim trgovačkim društvom.

               (57)

               Utvrđeno je da su druga dva trgovačka društva zatajila odnos s kineskim proizvođačem određenih željeznih ili čeličnih elemenata za pričvršćivanje.

               (58)

               Konačno, utvrđeno je da su druga dva trgovačka društva zatajila međusobnu vezu, pri čemu nisu imala proizvodni kapacitet za proizvodnju izvoza te su ometala ispitni postupak nedostavljanjem potrebnih podataka.

               (59)

               S obzirom na nalaze u pogledu promjene strukture trgovine i praksa pretovara, kako je određeno u gornjim uvodnim izjavama 22. do 34., te uzimajući u obzir prirodu obmanjujućih podataka kako je određeno u gornjim uvodnim izjavama 56. do 58., u skladu s člankom 13. stavkom 4. Osnovne uredbe, nije se moglo dodijeliti izuzeće koje je zatražilo tih sedam trgovačkih društava.

               (60)

               Jedno trgovačko društvo nije moglo pokazati nikakav proizvodni pogon za elemente za pričvršćivanje i odbilo je pristup svojim financijskim izvještajima. Nadalje, utvrđeni su dokazi o praksama pretovara tijekom RIP-a. Stoga izuzeće nije bilo moguće odobriti u skladu s člankom 13. stavkom 4. Osnovne uredbe.

               (61)

               Utvrđeno je da preostalih osam malezijskim proizvođača izvoznika nije sudjelovalo u praksama izbjegavanja mjera i stoga su se izuzeća tim trgovačkim društvima mogla odobriti.

               (62)

               Jedno od tih osam trgovačkih društava osnovalo je nakon uvođenja mjera na snazi njegovo kinesko matično društvo koje podliježe tim mjerama. Kinesko matično društvo je postupno prenijelo dio svojih strojeva u Maleziju za potrebe opskrbljivanja tržišta EU-a preko Malezije. U fazi pokretanja poslovanja trgovačko je društvo proizvodilo neke elemente za pričvršćivanje iz poluproizvoda koje je slalo njegovo kinesko matično društvo radi konačne izrade. U kasnijoj fazi, ali još uvijek tijekom RIP-a, kad je preneseno više strojeva, elementi za pričvršćivanje uglavnom su se proizvodili iz sirovine čelične žičane šipke koju je, također, slalo njegovo kinesko matično društvo.

               (63)

               Prvotno se smatralo da ovom trgovačkom društvu treba odbiti izuzeće. Međutim, s obzirom na komentare primljene nakon objave, između ostalog u pogledu dodane vrijednosti proizvodu u Maleziji, zaključeno je da trgovačko društvo nije sudjelovalo u praksama izbjegavanja mjera. U skladu s tim, može se odobriti izuzeće tom trgovačkom društvu.

               (64)

               Drugo od tih osam trgovačkih društava, također, je povezano s trgovačkim društvom u NRK-u koje podliježe početnim mjerama. Međutim, to malezijsko trgovačko društvo 1998. osnovali su tajvanski vlasnici koji su u kasnijoj fazi, ali još uvijek prije stupanja na snagu mjera za NRK, osnovali ovisno društvo u NRK-u. Nema dokaza da je taj odnos uspostavljen ili iskorišten za izbjegavanje mjera na snazi na uvoz podrijetlom iz NRK-a u smislu članka 13. stavka 4. Osnovne uredbe.

               (65)

               Smatra se da su u ovom slučaju potrebne posebne mjere kako bi se osigurala ispravna primjena tih izuzeća. Navedene posebne mjere sastoje se od dostavljanja carinskim tijelima država članica valjanog računa koji mora biti u skladu sa zahtjevima propisanima u Prilogu ovoj Uredbi. Uvoz koji nije popraćen takvim računom podlijegat će proširenoj antidampinškoj pristojbi.

               (66)

               Ostali proizvođači koji se nisu javili u ovom postupku i nisu izvozili proizvod iz ispitnog postupka tijekom RIP-a, a koji namjeravaju podnijeti zahtjev za izuzeće od proširene antidampinške pristojbe prema članku 11. stavku 4. i članku 13. stavku 4. Osnovne uredbe moraju ispuniti upitnik kako bi omogućili Komisiji ocjenu takvog zahtjeva. Komisija bi u uobičajenim uvjetima također izvršila posjet radi provjere na licu mjesta. Pod uvjetom da su uvjeti određeni u članku 11. stavku 4. i članku 13. stavku 4. Osnovne uredbe ispunjeni, izuzeće se može opravdati.

               (67)

               Kada je izuzeće opravdano, Komisija će, nakon savjetovanja sa Savjetodavnim odborom, predložiti odgovarajuće izmjene ove Uredbe. Naknadno će se sva odobrena izuzeća nadzirati kako bi se osigurala sukladnost s uvjetima iz te Uredbe.

         5.   OBJAVA

               (68)

               Sve zainteresirane stranke obaviještene su o osnovnim činjenicama i razmatranjima koja su dovela do gore navedenih zaključaka te su pozvane da dostave komentare. Razmotreni su usmeni i pisani komentari koje su stranke dostavile. Izuzev komentara primljenih od trgovačkog društva kako je određeno u gornjim uvodnim izjavama 62. i 63., ni jedan dostavljeni argument nije doveo do izmjene konačnih nalaza,

         DONIJELO JE OVU UREDBU:
   Članak 1.
   1.   Konačna antidampinška pristojba koja se primjenjuje na „sva ostala trgovačka društva” uvedena člankom 1. stavkom 2. Uredbe (EZ) br. 91/2009 na uvoz određenih željeznih ili čeličnih elemenata za pričvršćivanje, osim od nehrđajućeg čelika, tj. vijaka za drvo (isključujući vijke za pragove), samoureznih vijaka, ostalih vijaka i svornjaka s glavom (neovisno jesu li s pripadajućim maticama ili podloškama, ali isključujući vijke izrađene tokarenjem šipki, profila ili žice, punog poprečnog presjeka, debljine tijela ne veće od 6 mm te isključujući vijke za pričvršćivanje dijelova željezničkih kolosijeka), i podložaka, podrijetlom iz Narodne Republike Kine, proširuje se na uvoz određenih željeznih ili čeličnih elemenata za pričvršćivanje, osim od nehrđajućeg čelika, tj. vijaka za drvo (isključujući vijke za pragove), samoureznih vijaka, ostalih vijaka i svornjaka s glavom (neovisno jesu li s pripadajućim maticama ili podloškama, ali isključujući vijke izrađene tokarenjem šipki, profila ili žice, punog poprečnog presjeka, debljine tijela ne veće od 6 mm te isključujući vijke za pričvršćivanje dijelova željezničkih kolosijeka), i podložaka, poslanih iz Malezije, bez obzira na to imaju li deklarirano podrijetlo iz Malezije ili ne, trenutačno obuhvaćenih oznakama KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 i ex 7318 22 00 (oznake TARIC 7318129011, 7318129091, 7318149111, 7318149191, 7318149911, 7318149991, 7318155911, 7318155961, 7318155981, 7318156911, 7318156961, 7318156981, 7318158111, 7318158161, 7318158181, 7318158911, 7318158961, 7318158981, 7318159021, 7318159071, 7318159091, 7318210031, 7318210095, 7318220031 i 7318220095), izuzev onih koje proizvode niže navedena trgovačka društva:

               Trgovačko društvo

                  Dodatna oznaka TARIC

               Acku Metal Industries (M) Sdn. Bhd

               B123

               Chin Well Fasteners Company Sdn. Bhd

               B124

               Jinfast Industries Sdn. Bhd

               B125

               Power Steel and Electroplating Sdn. Bhd

               B126

               Sofasco Industries (M) Sdn. Bhd

               B127

               Tigges Fastener Technology (M) Sdn. Bhd

               B128

               TI Metal Forgings Sdn. Bhd

               B129

               United Bolt and Nut Sdn. Bhd

               B130

         2.   Primjena izuzeća odobrenih trgovačkim društvima izričito navedenima u stavku 1. ovog članka ili trgovačkim društvima koje je ovlastila Komisija u skladu s člankom 2. stavkom 2., uvjetuje se dostavljanjem carinskim tijelima država članica valjanog računa koji mora biti u skladu sa zahtjevima određenima u Prilogu. U slučaju nedostavljanja takvog računa, primjenjuje se antidampinška pristojba uvedena stavkom 1. ovog članka.
   3.   Pristojba proširena stavkom 1. ovog članka naplaćuje se na uvoz poslan iz Malezije, bez obzira na to ima li deklarirano podrijetlo iz Malezije ili ne, evidentiran u skladu s člankom 2. Uredbe (EU) br. 966/2010 i člankom 13. stavkom 4. te člankom 14. stavkom 5. Uredbe (EZ) br. 1225/2009, izuzev onog koji su proizvela društva navedena u stavku 1.
   4.   Osim ako je drukčije određeno, primjenjuju se važeće odredbe o carinskim pristojbama.
   Članak 2.
   1.   Zahtjevi za izuzećem od pristojbe proširene člankom 1. dostavljaju se u pisanom obliku na jednom od službenih jezika Europske unije te ih treba potpisati osoba ovlaštena za zastupanje subjekta koji traži izuzeće. Zahtjev treba poslati na sljedeću adresu:

               European Commission

               Directorate-General for Trade

               Directorate H

               Office: N-105 04/92

               1049 Brussels

               Belgium

               Faks: +32 22956505

         2.   U skladu s člankom 13. stavkom 4. Uredbe (EZ) br. 1225/2009, Komisija, nakon savjetovanja sa Savjetodavnim odborom, može odobriti, na temelju odluke, izuzeće uvoza trgovačkih društava koja ne izbjegavaju antidampinške mjere uvedene Uredbom (EZ) br. 91/2009 od pristojbe proširene člankom 1.
   Članak 3.
   Carinskim tijelima se ovime nalaže da obustave evidenciju uvoza, uspostavljenu u skladu s člankom 2. Uredbe (EU) br. 966/2010.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2011.

            Za Vijeće

            Predsjednik

         M. DOWGIELEWICZ

      (1)  SL L 343, 22.12.2009., str. 51.

      (2)  SL L 29, 31.1.2009., str. 1.

      (3)  SL L 282, 28.10.2010., str. 29.
   PRILOG
   Deklaracija potpisana od strane službene osobe subjekta koja izdaje račun mora, u sljedećem obliku, biti navedena na važećem računu iz članka 1. stavka 2.:

               1.

               ime i funkcija službene osobe subjekta koja izdaje račun;

               2.

               sljedeća izjava: „Ja, niže potpisani, potvrđujem da je (količina) (dotični proizvod), prodanog za izvoz u Europsku uniju i navedenog na ovom računu, proizvelo društvo (naziv društva i adresa) (dodatna oznaka TARIC) u (dotična zemlja). Izjavljujem da su podaci navedeni u ovom računu potpuni i ispravni.”.;

               3.

               datum i potpis.


title: Provedbena uredba Komisije (EU) br. 938/2012 od 12. listopada 2012. o utvrđivanju kamatnih stopa za izračun troškova financiranja interventnih mjera koje obuhvaćaju otkup, uskladištenje i odlaganje za obračunsku godinu EFJP-a 2013.

text:
               03/Sv. 037

               HR

               Službeni list Europske unije

               299

         32012R0938

               L 280/3

               SLUŽBENI LIST EUROPSKE UNIJE

               12.10.2012.

      PROVEDBENA UREDBA KOMISIJE (EU) br. 938/2012
   od 12. listopada 2012.
   o utvrđivanju kamatnih stopa za izračun troškova financiranja interventnih mjera koje obuhvaćaju otkup, uskladištenje i odlaganje za obračunsku godinu EFJP-a 2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (1), i posebno njezin članak 3. stavak 3.,
   budući da:

               (1)

               Člankom 4. stavkom 1. točkom (a) Uredbe Komisije (EZ) br. 884/2006 od 21. lipnja 2006. o određivanju detaljnih pravila za primjenu Uredbe Vijeća (EZ) br. 1290/2005 u vezi s financiranjem interventnih mjera u obliku javnog skladištenja koje vrši Europski fond za jamstva u poljoprivredi (EFJP) te vođenjem računovodstva za mjere javnog skladištenja koje vrše agencije za plaćanje država članica (2) predviđa se da se izdaci vezani uz financijske troškove država članica u mobilizaciji fondova za otkup proizvoda trebaju odrediti u skladu s metodama određenima u Prilogu IV. toj Uredbi.

               (2)

               Prvim stavkom točke I.1. Priloga IV. Uredbi (EZ) br. 884/2006 predviđa se da se dotični financijski troškovi trebaju izračunati na temelju jedinstvene kamatne stope za Uniju koju Komisija određuje na početku svake obračunske godine. Ova kamatna stopa odgovara prosjeku tromjesečnih i dvanaesteromjesečnih terminskih stopa Euribor, zabilježenih tijekom šest mjeseci prije obavijesti od strane država članica predviđenom u prvom stavku točke I.2. gore navedenog Priloga IV., s ponderiranjem od jedne trećine odnosno dvije trećine. Ta kamatna stopa mora se utvrditi na početku svake obračunske godine EFJP-a.

               (3)

               Međutim, ako je kamatna stopa koju je priopćila država članica niža od jedinstvene kamatne stope određene za Uniju, u skladu s drugim stavkom točke I.2. Priloga IV. Uredbi (EZ) br. 884/2006, kamatna stopa se mora utvrditi na razini stope iz obavijesti.

               (4)

               Nadalje, u skladu s trećim stavkom točke I.2. Priloga IV. Uredbi (EZ) br. 884/2006, ako ne postoji obavijest od države članice u obliku i u roku navedenom u prvom stavku točke I.2. gore navedenog Priloga IV., kamatna stopa koju snosi ta država članica treba se smatrati 0 %. U slučaju kada država članica izjavi da nije snosila troškove kamata jer nije imala poljoprivredne proizvode u javnim skladištima tijekom referentnog razdoblja, na tu se državu članicu primjenjuje jedinstvena kamatna stopa koju je utvrdila Komisija. Austrija, Bugarska, Češka, Danska, Estonija, Grčka, Španjolska, Italija, Cipar, Latvija, Luksemburg, Malta, Poljska, Portugal, Rumunjska, Slovenija i Slovačka izjavile su da nisu snosile nikakve troškove kamata jer nisu imale poljoprivredne proizvode u javnim skladištima tijekom referentnog razdoblja.

               (5)

               S obzirom na obavješćivanje Komisije od strane država članica, trebaju se utvrditi kamatne stope koje se primjenjuju na obračunsku godinu EFJP-a 2013., uzimajući u obzir razne čimbenike.

               (6)

               Mjere predviđene u ovoj Uredbi u skladu su s mišljenjem Odbora za poljoprivredne fondove,

         DONIJELA JE OVU UREDBU:
   Članak 1.
   Za izdatke koji se odnose na financijske troškove koji su nastali u državama članicama pri mobiliziranju fondova za otkup proizvoda na teret obračunske godine Europskog fonda za jamstva u poljoprivredi (EFJP) 2013., kamatne stope predviđene u Prilogu IV. Uredbi (EZ) br. 884/2006 u skladu s člankom 4. stavkom 1. točkom (a) te Uredbe utvrđuju se na:

               (a)

               0,2 % u slučaju posebne kamatne stope koja se primjenjuje u Finskoj;

               (b)

               0,3 % u slučaju posebne kamatne stope koja se primjenjuje u Njemačkoj;

               (c)

               0,5 % u slučaju posebne kamatne stope koja se primjenjuje u Ujedinjenoj Kraljevini i Irskoj;

               (d)

               0,9 % u slučaju posebne kamatne stope koja se primjenjuje u Belgiji;

               (e)

               1,0 % u slučaju jedinstvene kamatne stope za Uniju koja se primjenjuje na druge države članice.

         Članak 2.
   Ova Uredba stupa na snagu na dan objave u Službenom listu Europske unije.

   Primjenjuje se od 1. listopada 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. listopada 2012.

            Za Komisiju

            Predsjednik

         José Manuel BARROSO

      (1)  SL L 209, 11.8.2005., str. 1.

      (2)  SL L 171, 23.6.2006., str. 35.


title: Provedbena uredba Komisije (EU) 2016/39 оd 14. siječnja 2016. o izmjeni Priloga I. Uredbi (EZ) br. 798/2008 u pogledu unosa za Meksiko na popisu trećih zemalja, državnih područja, zona ili kompartmenta iz kojih je dozvoljen uvoz u Uniju i provoz kroz nju određenih proizvoda od peradi u vezi s visokopatogenom influencom ptica (Tekst značajan za EGP)

text:
               16.1.2016

               HR

               Službeni list Europske unije

               L 11/3

         PROVEDBENA UREDBA KOMISIJE (EU) 2016/39
   оd 14. siječnja 2016.
   o izmjeni Priloga I. Uredbi (EZ) br. 798/2008 u pogledu unosa za Meksiko na popisu trećih zemalja, državnih područja, zona ili kompartmenta iz kojih je dozvoljen uvoz u Uniju i provoz kroz nju određenih proizvoda od peradi u vezi s visokopatogenom influencom ptica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   budući da:

               (1)

               Uredbom Komisije (EZ) br. 798/2008 (2) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome se predviđa da je uvoz u Uniju i provoz kroz nju dozvoljen samo proizvodima iz trećih zemalja, državnih područja, zona ili kompartmenta iz stupaca 1. i 3. tablice iz dijela 1. Priloga I. toj Uredbi.

               (2)

               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispunjavati kako bi se smatrali slobodnima od visokopatogene influence ptica („HPAI”).

               (3)

               Meksiko je naveden u dijelu 1. Priloga I. Uredbi (EZ) br. 798/2008 kao treća zemlja iz koje je odobren uvoz u Uniju i provoz kroz nju jaja koja ne sadrže specifične patogene uzročnike („SPF jaja”) i proizvoda od jaja.

               (4)

               Nakon izbijanja HPAI-ja podtipa H7N3 u siječnju 2013. na meksičkom državnom području Provedbenom uredbom Komisije (EU) br. 437/2013 (3) zabranjen je uvoz u Uniju ili provoz kroz nju proizvoda od jaja.

               (5)

               Zadnje izbijanje HPAI-ja tog podtipa potvrđeno je početkom ožujka 2015.

               (6)

               Meksiko je 8. svibnja 2015. dostavio informacije o svojoj situaciji u pogledu HPAI-ja. Meksiko je primijenio politiku iskorjenjivanja i proveo nadzor influence ptica. Nije otkrio daljnje kruženje virusa.

               (7)

               Komisija je ocijenila te informacije. Na temelju te ocjene i jamstava koja je pružio Meksiko, službe Komisije zaključile su da je uvoz u Uniju ili provoz kroz nju proizvoda od jaja iz cijelog državnog područja Meksika potrebno ponovno odobriti.

               (8)

               Unos za Meksiko u dijelu 1. Priloga I. Uredbi (EZ) br. 798/2008 trebalo bi stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2016.

            Za Komisiju

            Predsjednik

         Jean-Claude JUNCKER

      (1)  SL L 18, 23.1.2003., str. 11.

      (2)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (3)  Provedbena uredba Komisije (EU) br. 437/2013 od 8. svibnja 2013. o izmjeni Uredbe (EZ) br. 798/2008 u pogledu unosa za Meksiko na popisu trećih zemalja, državnih područja, zona ili kompartmenta iz kojih je dozvoljen uvoz ili provoz određene robe kroz Uniju (SL L 129, 14.5.2013., str. 25.).

      PRILOG
      U dijelu 1. Priloga I. Uredbi (EZ) br. 798/2008 unos za Meksiko zamjenjuje se sljedećim:

                     Oznaka ISO i ime treće zemlje ili državnog područja

                     Oznaka treće zemlje, državnog područja, zone ili kompartmenta

                     Opis treće zemlje, državnog područja, zone ili kompartmenta

                     Veterinarski certifikat

                     Posebni uvjeti

                     Posebni uvjeti

                     Status nadzora influence ptica

                     Status cijepljenja protiv influence ptica

                     Status kontrole salmonele

                     Obrazac (obrasci)

                     Dodatna jamstva

                     Zaključni datum (1)

                     Početni datum (2)

                     1.

                     2.

                     3.

                     4.

                     5.

                     6.

                     6.A

                     6.B

                     7.

                     8.

                     9.

                     „MX – Mexico

                     MX–0

                     Cijela zemlja

                     SPF

                     EP

                     5. veljače 2016.”


title: Provedbena uredba Komisije (EU) 2015/480 оd 20. ožujka 2015. o 227. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               21.3.2015

               HR

               Službeni list Europske unije

               L 77/1

         PROVEDBENA UREDBA KOMISIJE (EU) 2015/480
   оd 20. ožujka 2015.
   o 227. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a), članak 7.a stavak 1. i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda 13. ožujka 2015. odobrio je da se na popis osoba, skupina i subjekata na koje se treba primjenjivati zamrzavanje financijskih sredstava i gospodarskih izvora, koji je sastavio Odbor za sankcije Al Qaidi, dodaju tri fizičke osobe i jedan subjekt. Odbor za sankcije Vijeća sigurnosti Ujedinjenih naroda 16. ožujka 2015. odlučio je ukloniti četiri osobe s popisa. Nadalje, 19. veljače 2015. Odbor za sankcije Vijeća sigurnosti Ujedinjenih naroda odlučio je izmijeniti jedan unos na popisu.

               (3)

               Prilog I. Uredbi (EZ) br. 881/2002 trebalo bi stoga na odgovarajući način ažurirati.

               (4)

               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2015.

            Za Komisiju,

            u ime predsjednika,

            voditelj službe za instrumente vanjske politike Instrumenti

      (1)  SL L 139, 29.5.2002., str. 9.

      PRILOG
      Prilog I. Uredbi (EZ) br. 881/2002 izmjenjuje se kako slijedi:

                  (1)

                  Sljedeći se unosi dodaju pod naslov „Fizičke osobe”:

                              (a)

                                 „Angga Dimas Pershada (također poznat kao: (a) Angga Dimas Persada, (b) Angga Dimas Persadha, (c) Angga Dimas Prasondha). Funkcija: glavni tajnik (od sredine 2014.). Datum rođenja: 4.3.1985. Mjesto rođenja: Jakarta, Indonezija. Državljanstvo: indonezijsko. Broj putovnice: Indonezijska putovnica broj W344982 (izdana na ime Angga Dimas Peshada). Ostale informacije: (a) pripadnik skupine Jemaah Islamiyah; (b) vođa organizacije Hilal Ahmar Society Indonesia (HASI). Datum određenja iz članka 2.a stavka 4. točke (b): 13.3.2015.”

                              (b)

                                 „Bambang Sukirno (također poznat kao: (a) Pak Zahra, (b) Abu Zahra). Datum rođenja: 5.4.1975. Mjesto rođenja: Indonezija. Državljanstvo: indonezijsko. Broj putovnice: Indonezijska putovnica broj A2062513. Ostale informacije: više rangirani vođa skupine Jemaah Islamiyah s rukovoditeljskim položajima u Hilal Ahmar Society Indonesia (HASI). Datum određenja iz članka 2.a stavka 4. točke (b): 13.3.2015.”

                              (c)

                                 „Wiji Joko Santoso (također poznat kao: (a) Wijijoko Santoso, (b) Abu Seif al-Jawi, (c) Abu Seif). Datum rođenja: 14.7.1975. Mjesto rođenja: Rembang, Jawa Tengah, Indonezija. Državljanstvo: indonezijsko. Broj putovnice: Indonezijska putovnica broj A2823222 (izdana 28.5.2012., istječe 28.5.2017. pod imenom Wiji Joko Santoso). Ostale informacije: voditelj odjela vanjskih poslova skupine Jemaah Islamiyah. Datum određenja iz članka 2.a stavka 4. točke (b): 13.3.2015.”

                  (2)

                  Sljedeći se unos dodaje pod naslov „Pravne osobe, skupine i subjekti”:
                  „Hilal Ahmar Society Indonesia (HASI) (također poznat kao: (a) Yayasan Hilal Ahmar, (b) Indonesia Hilal Ahmar Society for Syria). Ostale informacije: (a) navodno humanitarno krilo skupine Jemaah Islamiyah; (b) djeluje u Indoneziji na područjima: Lampung, Jakarta, Semarang, Yogyakarta, Solo, Surabaya i Makassar; (c) nije povezan s humanitarnim skupinama Međunarodne federacije društava Crvenog križa i Crvenog polumjeseca (IFRC). Datum određenja iz članka 2.a stavka 4. točke (b): 13.3.2015.”

                  (3)

                  Brišu se sljedeći unosi pod naslovom „Fizičke osobe”:

                              (a)

                                 „Mustafa Mohamed Fadhil (također poznat kao: (a) Al Masri, Abd Al Wakil, (b) Ali, Hassan, (c) Anis, Abu, (d) Elbishy, Moustafa Ali, (e) Fadil, Mustafa Muhamad, (f) Fazul, Mustafa, (g) Mohammed, Mustafa, (h) Mustafa Ali Elbishy, (i) Al-Nubi, Abu, (j) Hussein, (k) Jihad, Abu, (l) Khalid, (m) Man, Nu, (n) Yussrr, Abu). Datum rođenja: (a) 23.6.1976., (b) 1.1.1976. Mjesto rođenja: Kairo, Egipat. Državljanstvo: kenijsko. Nacionalni identifikacijski broj: 12773667 (kenijska osobna iskaznica); serijski broj 201735161. Datum određivanja iz članka 2.a stavka 4. točke (b): 17.10.2001.”

                              (b)

                                 „Ahmed Mohammed Hamed Ali (također poznat kao: (a) Abdurehman, Ahmed Mohammed, (b) Ahmed Hamed, (c) Ali, Ahmed Mohammed, (d) Ali, Hamed, (e) Hemed, Ahmed, (f) Shieb, Ahmed, (g) Abu Fatima, (h) Abu Islam, (i) Abu Khadiijah, (j) Ahmed The Egyptian, (k) Ahmed, Ahmed, (l) Al-Masri, Ahmad, (m) Al-Surir, Abu Islam, (n) Shuaib). Datum rođenja: 13.1.1967. Mjesto rođenja: Badari, Asyout, Egipat. Državljanstvo: egipatsko. Ostale informacije: Afganistan. Datum određenja iz članka 2.a stavka 4. točke (b): 17.10.2001.”

                              (c)

                                 „Said Ali Al-Shihri (također poznat kao: (a) Sa'id Ali Jabir al-Kathim al-Shihri, (b) Said Ali Al Shahri, (c) Said Ali Jaber Al Khasaam Al Shahri, (d) Said Ali Jaber Al Khassam, (e) Abu-Sayyaf, (f) Abu-Sufyan al-Azidi, (g) Abu-Sayyaf al-Shihri, (h) Abu Sufian Kadhdhaab Matrook, (i) Salahm, (j) Salah Abu Sufyan, (k) Salah al-Din, (l) Abu Osama, (m) Abu Sulaiman, (n) Nur al-Din Afghani Azibk, (o) Alahhaddm, (p) Akhdam, (q) Abu Sufian Al Azadi, (r) Abu Asmaa). Datum rođenja: 12.9.1973. Mjesto rođenja: Rijad, Saudijska Arabija. Državljanstvo: saudijsko. Broj putovnice: C102432 (putovnica Saudijske Arabije izdana 22.4.2000.; istekla 26.2.2005. Datum izdavanja po hidžretskom kalendaru 17.1.1421.; datum isteka po hidžretskom kalendaru 17.1.1426.). Nacionalni identifikacijski broj: 1008168450 (Saudijska Arabija). Ostale informacije: bio je pritvorenik Sjedinjenih Američkih Država između 2001. i 2007. U Jemenu je od siječnja 2010. Datum određenja iz članka 2.a stavka 4. točke (b): 19.1.2010.”

                              (d)

                                 „Hakimullah Mehsud (također poznat kao: (a) Hakeemullah Mehsud, (b) Zulfiqar). Datum rođenja: oko 1979. Mjesto rođenja: Pakistan. Državljanstvo: pakistansko. Ostale informacije: (a) navodno rođen u Južnom Waziristanu, Pakistan; (b) vjeruje se da je nastanjen u Pakistanu; (c) vođa skupine Tehrik-e Taliban Pakistan (TTP), organizacije sa sjedištem u plemenskim područjima duž afganistansko-pakistanske granice. Datum određenja iz članka 2.a stavka 4. točke (b): 21.10.2010.”

                  (4)

                  Unos „Khalifa Muhammad Turki Al-Subaiy (također poznat kao: (a) Khalifa Mohd Turki Alsubaie, (b) Khalifa Mohd Turki al-Subaie, (c) Khalifa Al-Subayi, (d) Khalifa Turki bin Muhammad bin al-Suaiy). Datum rođenja: 1.1.1965. Mjesto rođenja: Doha, Katar. Državljanstvo: katarsko. Broj putovnice: 00685868 (izdana u Dohi 5.2.2006. i istječe 4.2.2010.). Osobna iskaznica broj: 26563400140 (Katar). Adresa: Doha, Katar. Ostale informacije: ime majke: Hamdah Ahmad Haidoos. Datum određenja iz članka 2.a stavka 4. točke (b): 10.10.2008.” pod naslovom „Fizičke osobe” zamjenjuje se sljedećim:
                  „Khalifa Muhammad Turki Al-Subaiy (također poznat kao: (a) Khalifa Mohd Turki Alsubaie, (b) Khalifa Mohd Turki al-Subaie, (c) Khalifa Al-Subayi, (d) Khalifa Turki bin Muhammad bin al-Suaiy, (e) Abu Mohammed al-Qatari, (f) Katrina). Datum rođenja: 1.1.1965. Mjesto rođenja: Doha, Katar. Državljanstvo: katarsko. Broj putovnice: 00685868 (izdana u Dohi 5.2.2006. i istječe 4.2.2011.). Osobna iskaznica broj: 26563400140 (Katar). Adresa: Doha, Katar. Ostale informacije: ime majke: Hamdah Ahmad Haidoos. Datum određenja iz članka 2.a stavka 4. točke (b): 10.10.2008.”


title: Provedbena uredba Komisije (EU) 2016/1135 оd 12. srpnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               13.7.2016

               HR

               Službeni list Europske unije

               L 188/19

         PROVEDBENA UREDBA KOMISIJE (EU) 2016/1135
   оd 12. srpnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. srpnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  174,2

                  ZZ

                  174,2

                  0709 93 10

                  TR

                  135,5

                  ZZ

                  135,5

                  0805 50 10

                  AR

                  181,7

                  BO

                  217,8

                  CL

                  151,2

                  TR

                  134,0

                  UY

                  167,2

                  ZA

                  148,9

                  ZZ

                  166,8

                  0808 10 80

                  AR

                  161,4

                  BR

                  101,8

                  CL

                  129,1

                  CN

                  102,6

                  NZ

                  147,6

                  ZA

                  104,1

                  ZZ

                  124,4

                  0808 30 90

                  AR

                  121,5

                  CL

                  118,9

                  CN

                  91,9

                  NZ

                  154,1

                  ZA

                  121,8

                  ZZ

                  121,6

                  0809 10 00

                  TR

                  197,0

                  ZZ

                  197,0

                  0809 29 00

                  TR

                  289,0

                  ZZ

                  289,0

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.